Na osnovu člana 14 stav 2 Zakona o strancima („Službeni list CG“, br. 12/18, 3/19, 86/22 i 77/24), Vlada Crne Gore je, 13. februara 2025. godine, bez održavanja sjednice, na osnovu pribavljenih saglasnosti većine članova Vlade, donijela

**ODLUKU
O PRIVREMENOM OSLOBAĐANJU OD PRIBAVLJANJA VIZE
ZA IMAOCE VAŽEĆIH STRANIH PUTNIH ISPRAVA SA DOZVOLOM BORAVKA U UJEDINJENIM ARAPSKIM EMIRATIMA**

**Član 1**

Imaoci stranih putnih isprava koji posjeduju važeću dozvolu boravka u Ujedinjenim Arapskim Emiratima u kontinuitetu od najmanje tri godine prije ulaska u Crnu Goru mogu direktnim avio letovima ulaziti u Crnu Goru i boraviti u Crnoj Gori do deset dana, u periodu od 1. marta do 1. novembra 2025. godine, bez vize, ako posjeduju validnu putnu ispravu i potvrdu o turističkom aranžmanu.

**Član 2**

 Izuzetno od člana 1 ove odluke, imaocivažećih stranih putnih isprava sa dozvolom boravka u Ujedinjenim Arapskim Emiratima koji su državljani Bangladeša, Avganistana, Sirije, Pakistana, Somalije i Indije mogu ulaziti, prelaziti preko teritorije i boraviti u Crnoj Gori na osnovu važeće strane putne isprave u koju je unesena viza.

**Član 3**

Ova odluka stupa na snagu danom objavljivanja u „Službenom listu Crne Gore“.

Broj: 10-040/25-466

Podgorica, 13. februara 2025. godine

Vlada Crne Gore

Predsjednik,

mr Milojko Spajić